runetrust/blame-folketinget-dk huggingface dataset:
Torsten Gejl (ALT), 2021-05-04:
Det er uanstændigt, og det gør, at mennesker med store funktionsnedsættelser ikke bare skal kæmpe med mange flere udfordringer end os andre i hverdagen, de skal også kæmpe med angsten for, at vi gør deres hverdag endnu sværere ved at tage deres hjælpemidler fra dem.
Johanne Schmidt-Nielsen (EL), 2015-11-05:
hvad, kan jeg sige, for at være korrekt, jeg har talt med rigtig mange unge mennesker, som er født her i Danmark, og som altid har tænkt, at de da var danske, og at de var lige så danske som dem, de gik i klasse med, og når de så fylder 18 år, finder de pludselig ud af, at hov, nu skal de til prøve.
Jan Køpke Christensen (FP), 1997-11-20:
Ligesom statsministeren skal ud i landbruget og se, hvad der foregår, er der nogle, der mener, at også hr. Melchior skal ud at se, hvad der foregår ude i marken, og det kan da være, at vi om et par dage ser hr. Melchior - måske ikke på de rigtige tidspunkter - stå nede på Hovedbanegården.
Annette Lind (S), 2021-10-14:
Nogle af landene er medlem af EU, nogle er medlem af NATO, og alle arbejder i FN, men vores forsvars- og beredskabssamarbejde foregår jo også rigtig meget igennem NORDEFCO, som er forsvarssamarbejdet, og igennem Hagasamarbejdet, som er beredskabssamarbejdet.
Jesper Petersen (S), 2018-05-09:
For det, som det i bund og grund handler om, hvis man gerne vil opnå de her meget ambitiøse målsætninger for at reducere klimabelastningen, er jo, at vi så må gøre noget, og Klimarådet, som et flertal i Folketinget har nedsat, og som vi jo prøver på at lytte til, peger i den sammenhæng på elbiler som en meget væsentlig ting, hvis man vil nå de målsætninger, og de vurderer i deres hovedrapport fra 2017 – det er den, der hedder »Omstilling frem mod 2030« – at man med en ambitiøs elbilstrategi vil kunne opnå, at der i 2030 er ca. 500.000 elbiler på de danske veje.
Ole Birk Olesen (LA), 2015-03-17:
Men hvis man bor i et enfamilieshus, fordi man er en ny familie, der gerne vil have græs under fødderne, der gerne vil have mulighed for at sende lille Peter ud at spille fodbold i haven eller lade lille Peter lege i en sandkasse eller sende hunden ud at besørge om aftenen, inden man skal i seng, altså den slags ting, man nu engang kan finde på, når man har stiftet en ny familie, så skal man beskattes ekstra.
Anne Honoré Østergaard (V), 2019-11-28:
Lovforslaget indeholder flere elementer, bl.a. at der kommer nogle konkrete mål for arbejdsmiljøindsatsen, en målrettet udvælgelse af virksomhederne til tilsyn, ændrede regler for sanktioner, bl.a. højere bøder og straffe til virksomheder, der før har overtrådt arbejdsmiljøloven, en bedre viden om udviklingen af arbejdsmiljøindsatsen og en klar rollefordeling i formidlingsindsatsen.
Nikolaj Villumsen (EL), 2015-02-03:
Det, vi lige præcis har set ved Kobane, er jo, at kurderne gennem en vedholdende og modig kamp har formået at slå ISIL tilbage, og med et Syrien, der er præget af etnisk og religiøs splittelse, er det positivt at se, at der er en positiv udvikling i de kurdiske områder.
Kim Andersen (V), 2001-03-13:
Jeg er overhovedet ikke uenig i, at vi naturligvis skal have reguleret erhvervslivets vilkår, at en såkaldt fri og liberal markedsøkonomi i det danske samfund skal underlægges en række reguleringer, at vi skal sikre et godt arbejdsmiljø, at det skal være noget, der skal vægtes, når man for eksempel foretager udliciteringer.
Morten Messerschmidt (DF), 2020-09-08:
Altså, hvis man er dement og bare ikke bliver ordentligt behandlet, så er man jo fuldstændig afhængig af, at der er nogen, der har hjertet, men også ressourcerne, og hr. Troels Lund Poulsen må være bekendt med, at f.eks. nattevagter mange steder rundtomkring i landets kommuner er dybt underbemandet.
Ester Larsen (V), 1999-02-26:
I Venstre vil vi afvente sundhedsministerens varslede redegørelse vedrørende opbygning af et tværgående forebyggelsesprogram til forbedring af folkesundheden, men umiddelbart er vi indstillet på, at eventuel støtte skal fordeles til de tre universitetscentre til deres videre opbygning af forskning og uddannelsescentre for folkesundhed.
Eva Kjer Hansen (V), 2008-04-03:
Der har vi jo fra regeringens side lagt en større ambition for dagen, nemlig at vi vil prøve at komme med forslag til, hvordan man kan forbedre den fælles EU-fiskeripolitik og måske give nogle videre rammer og gennemføre en mere enkel kontrol end den, der rent faktisk finder sted i dag, for vi kan jo se, at de forskellige medlemslande har vanskeligheder med at leve op til alle kontrolbestemmelserne.
Thomas Jensen (S), 2013-06-11:
Når vi får sat gang i det, kommer det til at betyde, at vi får flere i arbejde, at vi får råd til mere offentlig velfærd, og på den måde får Socialdemokraterne styret Danmark i den retning, vi hele tiden gerne har villet, nemlig at vi har en velfungerende økonomi, og at vi har en god, stærk offentlig sektor.
Kristian Jensen (V), 2004-12-01:
Derfor må vi jo nok overveje, om ikke man af hensyn til at fremme forståelsen hos de partier, der skal underrettes og eventuelt tilslutte sig aftalen, fremover må nøjes med at holde sig til ét argument for at fremme mulighederne for at kunne skabe en forståelse og ikke kaste for mange argumenter ind, som kan forstyrre forståelsen af, hvad der ligger bag.
Tove Videbæk (KRF), 1999-05-06:
Allerede som situationen er med den nuværende lov, er der adskillige ikkekommercielle stationer, hvis økonomi er tynget af at skulle betale enorme beløb til KODA og Gramex, og mange stationer giver udtryk for deres frustrationer over på den ene side at få et økonomisk tilskud til at videreudvikle stationen for at højne kvaliteten i de udsendte programmer og så på den anden side at skulle sende en forholdsvis høj andel af disse midler videre til KODA og Gramex.
Pernille Frahm (SF), 2009-03-27:
Jeg har også fastholdt forslaget, for det kan godt være, at det, der foregår nu, er bredere, forstået på den måde, at det tager nogle temaer op, som ikke er nævnt i mit beslutningsforslag, men jeg tror faktisk, og det vil jeg så undersøge under udvalgsarbejdet, at nogle af de ting, jeg nævner, ikke er med i den undersøgelse, der er nu, og derfor er jeg rigtig glad for det tilbud, som forsvarsministeren kommer med, om, at vi prøver at samarbejde om det her i stedet for at fægte med hinanden med store lyssværd, eller hvad man nu fægter med.
Jann Sjursen (KRF), 1998-04-01:
Fru Margrete Aukens spørgsmål gjorde det også, og jeg vil gerne understrege, at i forhold til demokratiopfattelse, så synes jeg, at det er vigtigt at holde begreberne lidt adskilt, og for mig vedrører demokrati dybest set samtalen, som hr. Hal Koch nævnte det i sin tid. Det, som jeg taler om i forbindelse med min opfattelse af, at man øger det demokratiske underskud ved at give Europa-Parlamentet en medlovgivende status på lige fod med Ministerrådet, er ikke så meget det, at Europa-Parlamentet kan være med til at sikre større åbenhed og offentlighed - det kan det, det er fint nok, og jeg vil også gerne have, at Europa-Parlamentet er med til at kontrollere og tjekke Europa-Kommissionen - men det er det faktum, at det bliver sværere for Danmark og danske politikere at vinde indflydelse på den lovgivende proces i Fællesskabet, når Europa-Parlamentet på stadig flere områder får en lovgivende magt på lige fod med Ministerrådet. Dette betyder nemlig, at Ministerrådet også skal til at deale, forhandle, efter forligsproceduren med Europa-Parlamentet, og så er det lidt svært for danske politikere via Folketinget og via vores ministre i Ministerrådet at få helt hånd i hanke med, hvad der sker.
Lisbeth Bech Poulsen (SF), 2016-05-09:
Vores samlede pakke af beslutningsforslag, vi har fremsat, er et udtryk for sådan, som vi ønsker, det skulle se ud, men jeg er fuldstændig enig i, at det havde været et skønnere billede, hvis alle Folketingets partier kunne finde frem til én samlet pakke, som netop giver den gennemsigtighed, som Alternativet også ønsker sig.
Henriette Kjær (KF), 2008-11-18:
Årsagen til, at den her regering fjernede det tilskud på 300 mio. kr., som busselskaberne fik, var jo, at det godt nok var et tilskud til busselskaberne - altså et tilskud til busbilletten, så den kunne blive billigere - men det var jo ikke sådan, at man fik flere passagerer over i busserne, og det var det, det hele handlede om.
Lars Løkke Rasmussen (V), 2004-01-13:
Når der så bliver spurgt, om jeg kan stå her og garantere, at resultatet af sådanne afstemninger hundrede procent og udelukkende bliver lagt til grund for nye kommunedannelser, er det selvfølgelig en garanti, jeg ikke kan give, al den stund der jo ikke er nogen i dag, herunder jeg selv, som med sikkerhed ved, hvad der bliver resultatet af den høringsproces, som nu er sat i gang, og som statsministeren netop har redegjort for.
Bjarne Laustsen (S), 2014-03-11:
Jamen Venstres ordfører må bruge, hvilket som helst udtryk han vil – alle har hørt, og det ligger også på skrift senest i morgen, tror jeg, at Venstres ordfører sagde, at der skulle indføres sanktioner over for Norge, og så står man og læser en tale op, hvor der tales om, hvilke tiltag der kan gøres.
Lars Boje Mathiesen (NB), 2020-12-15:
Derfor syntes vi, det var en god forbedring, at den også skulle omfatte dem, ligesom den gjorde i den første aftale, man lavede, og derfor stiller vi selvfølgelig det her ændringsforslag, som der var en lang række partier der faktisk støttede under førstebehandlingen, og som vi selvfølgelig også håber støtter det her.
Christian Rabjerg Madsen (S), 2017-03-22:
For det er afgørende for mig, at de mennesker, som beskæftiger sig med de negative konsekvenser af centraliseringen, og som beskæftiger sig med at give os her på Christiansborg viden om, hvordan vi bedst kan løfte de tyndtbefolkede områder, rent faktisk er rodfæstet i lige præcis de tyndtbefolkede områder. Er ministeren enig med mig i, at det er en selvstændig værdi, at vi ikke alene forsker i landdistrikter, men at de mennesker, som laver den konkrete forskning, rent faktisk også har en forbindelse til det område, som de forsker i, altså at de bor der, beskæftiger sig der, er der, lever der og læser avisen der?
Per Ørum Jørgensen (KF), 2007-02-20:
Det, jeg siger, og som jeg egentlig føler jeg har sagt meget klart efterhånden, er: Vi ønsker ikke at basere det her på et stort statsligt kontrolapparat, et stort bureaukratisk apparat med overvågning, med udstedelse af licenser, og hvad det ellers fører med sig.
Ole Stavad (S), 1999-11-16:
Til spørgsmålet om forslagene til vedtagelse vil jeg godt sige, at jeg vil gerne, da der jo også i begge er indeholdt et ønske fra Folketingets partier - og dermed meget bredt - om at få en redegørelse, altså en vurdering, en analyse, eller kald det, hvad man vil, så vil jeg gerne på regeringens vegne give et tilsagn om, at en sådan vil regeringen meget gerne levere inden den 1. oktober 2000, det er datoen, der også falder sammen i begge de to forslag, sådan så det ikke er det, der skiller os. Altså jeg er helt enig med ordførerne i, at det er vigtigt, at vi har den debat, at Folketinget hele tiden har alle oplysninger maksimalt, og at regeringen i øvrigt også giver sine vurderinger.
Marlene Ambo-Rasmussen (V), 2022-04-20:
Så bliver jeg også lige nødt til på 10 sekunder at sige, at DH jo er nogle af dem, der bl.a er ude at give kritik af det her, og de har jo netop spurgt, hvorfor der ikke har været nogen form for ekstern økonomisk undersøgelse af de incitamenter, der påvirker den kvalitet på området, i henhold til bl.a. den evaluering.
Christine Antorini (SF), 1999-01-14:
Jeg synes også, at man bør overveje at revurdere forskningsrådenes sammensætning - jeg ved godt, det er blevet gjort før, og at det er ikke lykkedes - sådan at der bliver færre, der bliver bedre til at tænke på tværs. Til slut vil jeg nævne nogle forskellige ting, som også
Troels Lund Poulsen (V), 2010-03-23:
Det er en aftale, der er indgået mellem Venstre, Det Konservative Folkeparti og Dansk Folkeparti, og det er nu lykkedes at binde enderne sammen om et forslag, som har fordele, der rækker langt videre end det umiddelbare afsæt, nemlig at sikre, at vi overholder EU-retten.
Margrete Auken (SF), 2002-04-04:
var der mange, der med god grund var bekymrede, fordi krænkelserne jo allerede på det tidspunkt var voldsomme i Rusland: Kan landet leve op til kravene, og vil et medlemskab betyde, at man kommer til at udvande rådet, fordi man så kommer til at acceptere ret mange krænkelser?
Marlene Harpsøe (DD), 2024-05-22:
Men jeg synes virkelig, at den konservative ordfører havde meget på hjerte omkring sorg, så det var jo slet ikke svært at udfylde tiden i forhold til de budskaber, som var vigtige for ordføreren at levere i dag, bl.a det her med, at sorg ikke er noget, vi skal bekæmpe.
Margrethe Vestager (RV), 2001-10-03:
De drøftelser, vi har haft indtil videre, gør, at jeg da har en vis positiv forventning om, at der vil være et flertal af partier i Folketinget, som vil være med til både at forbedre økonomien og også sætte en udfordring op for skolerne i forhold til uddannelsens kvalitet.
Morten Helveg Petersen (RV), 2009-01-13:
Når vi udtaler os så kritisk om 2015-planen og mulighederne for at indfri dens målsætninger, jamen så er det jo bl.a. på baggrund af alle de advarsler, der kommer fra vismændene og OECD, som jeg prøvede at citere i min ordførertale.
Lotte Rod (RV), 2021-12-09:
Det, der jo sker, hvis det er kvinden, der er den primære omsorgsperson, og hvis det nu er hende, der har haft stort set hele barslen, og man så skal til at køre sit barn ind i institution, og man er utryg ved det, fordi man ikke synes, at kvaliteten er god nok, så bliver det jo kvinden, der siger, at okay, så vil jeg gerne blive noget mere hjemme, i stedet for at det er faren.
Christine Antorini (S), 2005-10-06:
Det er de helt kortuddannede, der har haft mulighed for at tage enkeltfag i de fag, som regeringen også synes er utrolig vigtige: I dansk og matematik, som giver de grundlæggende kompetencer for at komme videre i uddannelsessystemet, er der et fald på 32 pct.
Pernille Vermund (NB), 2023-11-14:
Vi har i dag diskuteret, hvorvidt trusselsniveauet vil falde, hvis regeringen gennemfører den her lov, og der er ikke én ordfører fra nogen af regeringspartierne, som tør sige, at trusselsniveauet falder, eller hvor meget det i givet fald falder.
Kristian Thulesen Dahl (DF), 2012-09-06:
Men gør det ikke indtryk på fru Marianne Jelved – hr. Frank Aaen gjorde jo også opmærksom på det her med, at man i Det Radikale Venstre ofte har slået sig op på, at man lytter, også til økonomer – at de økonomer, der kigger på regeringens politik, siger, at regeringen er alt for optimistisk?
Nikolaj Villumsen (EL), 2014-11-28:
Hvis nogen skulle være i tvivl, vil jeg sige det ganske klart på vegne af Enhedslisten, at vi selvfølgelig synes, at regimet i Kina er undertrykkende, at vi selvfølgelig gerne vil have, at Assad bliver væltet, og at Enhedslisten selvfølgelig støtter en politisk og fredelig løsning på det kurdiske spørgsmål i Tyrkiet og derfor mener, at terrorstemplingen af PKK bør fjernes, så man fra dansk side kan understøtte fredsforhandlingerne.
Benny Engelbrecht (S), 2009-12-08:
Jeg vil selvfølgelig gerne vide, hvordan ministeren vil sørge for at styrke forbrugernes kendskab til ordningen, og samtidig vil jeg i udvalgsbehandlingen spørge ministeren nærmere om, hvorfor hun skønner, at der kan forekomme op mod 40 sager om året, hvor det offentlige skal træde til med økonomisk bistand.
Torsten Gejl (ALT), 2024-04-04:
Så jeg forstår godt, at lystfiskerne støtter kampen mod skarven – det gør jeg også selv – men jeg tror ikke, man skal tage fejl af, at lystfiskerne godt ved, at det iltsvind, der bliver skabt af landbrugets kvælstofudledninger, er et langt, langt større problem.
Nick Hækkerup (S), 2010-06-10:
I sin redegørelse for forslaget var ordføreren inde på, at Dansk Folkeparti gik til de her forhandlinger med det mål at sikre, at folkepensionisterne, som regeringen, Venstre og Konservative, jo ellers havde udset sig som nogle af dem, der skulle betale for rødvinsreformen, ikke blev ramt.
Lars Løkke Rasmussen (V), 2018-01-19:
Selvstyret søger selv at tilvejebringe 2 mia. kr. af de 3,5 mia. kr. gennem ekstraordinære udbytter fra de selvstyreejede selskaber, mens det resterende beløb forudsættes lånefinansieret med en garanti fra landskassen.
Jørn Dohrmann (DF), 2007-12-07:
Men det er jo helt klart, at de folk, som gør det bevidst, skal have en straf, som de kan forstå, og derfor synes vi, det er meget godt, at forslaget er så detaljeret, at man her får nogle bøder, som kan være på 5.000 kr. for erhvervsdrivende, men 3.000 for private, når affaldet bliver smidt på parkeringspladser og den slags ting.
Ole Vagn Christensen (S), 1999-12-02:
Men det kan da godt være, at i de lidt større afdelinger ser det mindre ud. Men det har måske også noget at gøre med, at man er mere aktiv dér, hvor det drejer sig om ens egen arbejdsplads og de folk, man har valgt til at være med til at træffe de beslutninger, der er nødvendige på det område, og som andre så kan gå videre med og arbejde længere og længere ind i den overordnede materie.
Zenia Stampe (RV), 2024-12-05:
Om det så er Bordings borgere, der skal rammes, eller om det er Langelands, eller om det er det lille lokalsamfund Kalvehave, der ligger ved Lindholm, er egentlig ikke en beslutning, jeg synes jeg skal tage ansvar for, for det har aldrig været vores hensigt, at vi skulle flytte opgaven og belaste et lokalsamfund.
Ole Sohn (SF), 2000-11-17:
Når man har lyttet til hr. Knud Erik Kirkegaards ordførertale og ikke mindst til bemærkningerne, hvor det skulle forsøges at forklare Det Konservative Folkepartis ønske om at bevæge sig ud i et sikkert og bedre arbejdsmiljø, får jeg næsten lyst til at foreslå hr. Knud Erik Kirkegaard som medlem af De skønlitterære Forfatteres Forening, for der var utrolig megen smuk prosa, og ikke et øje var tørt.
Brian Mikkelsen (KF), 2005-11-29:
Jeg vil i den forbindelse fremhæve, at vi med årets finanslovaftale på kulturområdet har afsat en særlig pulje til Kunstrådet, som netop er beregnet til forsøgsprojekter med kulturskoler – en aftale, som de fleste af forslagsstillerne i parentes bemærket er med i – og med den pulje kan vi få sat skub i nogle af de kommuner, der endnu ikke har fået prioriteret området.
Marcus Knuth (V), 2017-06-14:
Jeg er jo enig i, at vi selvfølgelig også skal have en dialog i Bruxelles og i en EU-ramme, men tror ordføreren vitterlig, at vi kan løse det problem, vi har lige nu, altså i sommeren 2017, gennem en dialog i EU alene og ved at løse fattigdomsproblemerne i Rumænien?
Thomas Danielsen (V), 2026-02-19:
Vedtages forslaget, træder det i kraft i juli 2026, og i den forbindelse vil jeg så også opfordre IP35-forligskredsen til, at vi går igennem de infrastrukturprojekter, vi allerede har i gang, sådan at de borgere, der er berørt af dem, kan komme til at arbejde under de samme betingelser.
Kim Edberg Andersen (DD), 2024-12-13:
For i Danmarksdemokraterne mener vi, at det er urealistisk at påstå, at vi ikke kommer til at spise animalsk protein, og det er lige så urealistisk nogen sinde at sige med hundrede procent faktuel klarhed, at de ikke kommer til at have en form for ubehag på vejen derhen.
Lene Espersen (KF), 2009-01-22:
En af de ting, som jeg synes er væsentlig at fremhæve her under førstebehandlingen, er muligheden for at videregive oplysninger til f.eks. Folketingets Finansudvalg på et tidligere tidspunkt end i dag, f.eks. hvis der skal træffes beslutning om at stille offentlige midler til rådighed som en del af en konkret løsningsmodel for et nødlidende pengeinstitut.
Morten Messerschmidt (DF), 2007-01-16:
Det er jo helt sikkert, at føderalisterne i Europa i øjeblikket føler sig trængt, de føler sig ramt af realismen, netop det, at europæerne ikke ønsker en superstat i Europa, ikke ønsker det Europas forenede stater, som eliten i Bruxelles så inkarneret søger at skabe.
Jacob Lund (S), 2015-02-26:
Vi skal gøre det rigtige for at bevare det Danmark, som vi kender, og derfor vil jeg afslutningsvis for god ordens skyld gentage, at Socialdemokraterne naturligvis er enige i, at Folketinget skal have mulighed for at træffe sine beslutninger på et fuldt oplyst grundlag, men vi mener også, at der langt hen ad vejen allerede er truffet de nødvendige foranstaltninger, som beslutningsforslaget lægger op til.
Henrik Høegh (V), 2010-03-04:
Når vi snakker om at løsne bånd, om at udvide rammer og om at give nye muligheder, er det jo i høj grad møntet på størrelsen af brug, antallet af brug, afstandene imellem brugene og spørgsmålet om muligheden for at bygge bedrifter op uden at skulle opfylde harmonikravene – det kan man få andre til.
Naser Khader (KF), 2017-06-02:
Og så iværksættes der den såkaldte fast track-ordning, hvor myndighederne i samarbejde med udlændingemyndighederne undersøger muligheden for at etablere en fast track-ordning, sådan at vi umiddelbart kan få afprøvet, om personen overhovedet har opholdsgrundlag her i Danmark, sådan at vedkommende effektivt kan blive udvist.
Jakob Sølvhøj (EL), 2017-11-07:
Professor emeritus Svend Kreiner har beskrevet det sådan her: Det, PISA fortæller, har ikke ret meget med virkeligheden at gøre, og de ændringer, der er forsøgt gennemført i den danske skole, er sket på et ukvalificeret grundlag, som har medført mistillid til hele folkeskolen.
Leif Mikkelsen (V), 2006-04-06:
Men jeg ønsker bare at sige, at vi synes, at vi kommer med et godt forslag, som er godt for kommunerne, som giver sikkerhed og tryghed, og som frem for alt sikrer, at de kommuner, der måske har det lidt svært og ikke når grundlaget, faktisk får fyldt kassen op.
Søren Egge Rasmussen (EL), 2020-11-04:
Jeg kan godt se, at hvis man har noget, hvor der i lokalplanen er en bopælspligt, og vi har de her vattede regler, som gør, at man kunne planlægge efter, at der er nogle af de her boliger, som bliver ejet af udenlandsdanskere, og man har fået en byggetilladelse, så er man i en anden situation.
Simon Kollerup (S), 2018-12-05:
Den her model med radiokommunikation, pligtig radiokommunikation, er jo godkendt i USA, Canada, Tyskland, Frankrig, Østrig og Schweiz, altså lande, som vi normalt sammenligner os med, og derfor kan det godt undre mig lidt, at der skulle være anderledes og eventuelt højere krav i Danmark til den her model.
Per Clausen (EL), 2014-06-02:
Dvs. at i stedet for de arbejdspladser, vi ved vi får, hvis vi laver havvindmølleparker, foretrækker hr. Mikkel Dencker vismændenes teoretiske beregninger af arbejdspladser, som måske kun findes i teorien, og som alternativ til en omstilling til vedvarende energi for at sikre selvforsyning foretrækker hr. Mikkel Dencker et eksperiment, et håb, en drøm om, at skifergas nok vil vise sig at kunne løse udfordringen.
Joachim B. Olsen (LA), 2015-04-28:
Det skal jeg ikke kunne sige, men hvis det er sådan – og det er det, jeg kan forstå af beslutningsforslaget; så har jeg muligvis misforstået det – at det er de almindelige løn- og overenskomstforhold, der skal gælde, vil det i praksis betyde, at det er de aftaler, som de store organisationer, altså f.eks. LO og DA, indgår.
Leif Lahn Jensen (S), 2011-02-08:
Hvordan forventer ordføreren, at den enkelte dansker derude kan forstå eller tro på De Konservative, når de siger, at de gerne vil skaffe for 85 mia. kr. skattelettelser, men at det intet har at gøre med de 16 mia. kr., der så bliver ved afskaffelse af efterlønnen?
Erik Larsen (V), 1999-01-14:
Vi synes, at intentionerne bag forslaget er gode, nemlig at sikre en hurtig opfølgning på sygedagpengesagerne med henblik på i så vid udstrækning som muligt at sikre, at de, som er i en sygdomsperiode, ikke mister tilknytningen til arbejdsmarkedet og de muligheder, der følger heraf.
Peder Hvelplund (EL), 2024-11-21:
Der undrer det mig bare, at man af begge grunde, altså både det læringsbaserede, men også kontroldelen, lige præcis i forhold til ældreområdet, når nu man jo faktisk ændrer ret grundlæggende i tilgangen, siger, at der kan vi godt sige, at det er op til hvert femte år, når man indtil nu har gjort det hvert år, og at man i øvrigt også gør det ved socialtilsynet.